Sekolah Menengah Kebangsaan Jeli 2

Sekolah Menengah Kebangsaan Jeli 2 atau nama ringkasnya SMK Jeli 2, merupakan sebuah sekolah menengah kebangsaan yang terletak di Kampung Seting, Jeli, Kelantan.Jabatan Pendidikan Negeri Kelantan

Sejarah
Sekolah Menengah Kebangsaan Jeli 2 mula dibina pada pertengahan 2009 dan mula beroperasi pada Julai 2012. Sekolah ini dibina untuk menampung keperluan pelajar yang berlebihan di sekolah berhampiran iaitu SMK Jeli dan SMK Kuala Balah.

Majlis penyerahan bangunan telah diadakan pada 8 Julai 2012 oleh Ketua Sektor kepada KPPD, Tn Hj Abdul Kadir bin Sulaiman, kepada penjaga sementara SMK Jeli 2, Pn Hajah Kamaliah binti Seman. Penjaga sementara bertanggungjawab menguruskan pentadbiran sekolah pada peringkat awal dengan bantuan PPD Daerah Jeli. Seramai 13 orang guru dan seorang penjaga sementara melapor diri pada 9 Julai 2012. Pendaftaran pelajar batch pertama seramai 131 orang diadakan pada 15 Julai 2012, yang terdiri daripada pelajar tingkatan 1 dan 2 dari SMK Jeli dan SMK Kuala Balah.  

Sekolah dirasmikan oleh YB Dato’ Seri Mustapa Mohamad, Menteri Perdagangan dan Antarabangsa pada ketika itu, pada 15 Julai 2012. Peperiksaan PMR pertama dihadapi pada tahun 2013, manakala SPM bermula pada tahun 2014.  

Pada awal penubuhan, sekolah ini mempunyai satu blok bangunan berkembar yang dilengkapi makmal dan kemudahan lain, padang sukan, beberapa gelanggang permainan, pondok pengawal, kantin dan tempat letak kenderaan. Pada tahun 2015, surau dibina di kawasan sekolah dan pada 2016, dewan besar terbuka ditambah.  

Antara Pengetua yang pernah berkhidmat:
 Pn Hajah Kamaliah binti Seman (2012–2015)
 En Che Ahmad Zaini bin Husin (2016)
 En Mohd Saidi bin Ali (2017–2018)

Pencapaian
Belum dikemaskini.

Alamat
 Sekolah Menengah Kebangsaan Jeli 2
 Kampung Seting, Jalan Jeli-Dabong
 17600 Jeli, Kelantan, Malaysia
 Telefon: 09-9440224
 Faks: 09-9440244

Rujukan

Pautan luar
Jeli 2
Jeli 2